CELEX: C2005/082/03
Language: sl
Date: 2005-04-02 00:00:00
Title: Sodba Sodišča (drugi senat) z dne 27. januarja 2005 v zadevi C-15/03: Komisija Evropskih skupnosti proti Republiki Avstriji (Neizpolnitev obveznosti države — Direktiva 75/439/EGS — Odstranjevanje odpadnih olj — Prednost predelave z regeneracijo)

2.4.2005   
            
            
               SL
            
            
               Uradni list Evropske unije
            
            
               C 82/2
            
         
      SODBA SODIŠČA
   
   (drugi senat)
   z dne 27. januarja 2005
   v zadevi C-15/03: Komisija Evropskih skupnosti proti Republiki Avstriji (1)
   
   (Neizpolnitev obveznosti države - Direktiva 75/439/EGS - Odstranjevanje odpadnih olj - Prednost predelave z regeneracijo)
   (2005/C 82/03)
   Jezik postopka: nemščina
   V zadevi C-15/03, katere predmet je tožba zaradi neizpolnitve obveznosti na podlagi člena 226 ES, vložena dne 14. januarja 2003, Komisija Evropskih skupnosti (zastopnika: J. Grunwald in M. Konstantinidis) proti Republiki Avstriji (zastopniki: E. Riedl, M. Hauer in E. Wolfslehner), ob intervenciji Republike Finske (zastopnica: T. Pynnä) in Združenega kraljestva Velika Britanija in Severna Irska (zastopnik: K. Manji, skupaj z M. Demetriou), je Sodišče (drugi senat) v sestavi C. W. A. Timmermans, predsednik senata, R. Silva de Lapuerta (poročevalka), C. Gulmann, G. Arestis in J. Klučka, sodniki, generalni pravobranilec: A. Tizzano, sodni tajnik: K. Sztranc, administratorka, dne 27. januarja 2005 razglasilo sodbo, katere izrek se glasi:
   
               1)
            
            
               Republika Avstrija s tem, da ni sprejela potrebnih ukrepov za dajanje prednosti predelavi odpadnih olj z regeneracijo, kadar tehnične, ekonomske in organizacijske ovire to dovoljujejo, ni izpolnila obveznosti iz člena 3(1) Direktive Sveta 75/439/EGS z dne 16. junija 1975 o odstranjevanju odpadnih olj, kot je bila spremenjena z Direktivo Sveta 87/101/EGS z dne 22. decembra 1986.
            
         
               2)
            
            
               Republiki Avstriji se naloži plačilo stroškov.
            
         
               3)
            
            
               Republika Finska in Združeno kraljestvo Velika Britanija in Severna Irska nosita vsaka svoje lastne stroške.
            
         
      (1)  UL C 55, 8.3.2003.